Камдыў

**Камдыў** — персанальнае воінскае званне асоб вышэйшага каманднага складу РСЧА УС Саюза ССР, з  (уведзена пастановай ЦВК і СНК Саюза ССР) па , вышэй за камбрыга, ніжэй за камкора.

## Гісторыя 
Перадумовай да стварэння персанальнага воінскага звання «***камдыў***» з’яўлялася правядзенне ваеннай рэформы 1924 года, у выніку якой, згодна з загадам РВС № 807 ад , увесь камандзірскі склад быў падзелены на 14 службовых катэгорый. 11-й катэгорыі (К-11) з групы вышэйшага каманднага складу адпавядала тыпавая камандна-страявая пасада «Камандзір дывізіі», які ў якасці знакаў адрознення службовага становішча меў у пятліцы два ромбы.

Поспехі абароннай прамысловасці Саюза прывялі да масавай механізацыі і матарызацыі УС Саюза, змена конніцы на матарызаваных стралкоў і ўзмацненне ролі авіяцыі (у тым ліку ПДВ) прывялі да змены дактрыны вядзення вайны — гэта ўсё адбілася на структуры пабудовы узброеных сіл дзяржавы рабочых і сялян.

Вялікія комплексныя адзінкі войскаў і сіл запатрабавалі ўвядзення асобных, персанальных званняў, таму для камандавання брыгадай было ўведзена воінскае званне камбрыг, дывізіяй (з трох палкоў і часцей узмацнення) камандаваў *камдыў*, а корпусам — камандаваў, адпаведна, камкор. Такім чынам, званне «***камдыў***» (роўна як і «***камбрыг***», «***камкор***», і «***камандарм***» — воінскае званне, атрыманае ад скарачэння «камандуючы арміяй») існавала, але ўжывалася чыста ў службовым аспекце.

 пастановай ЦВК і СНК СССР «Аб увядзенні персанальных воінскіх званняў начальніцкага саставу Рабоча-Сялянскай Чырвонай Арміі і аб заснаванні палажэння аб праходжанні службы камандным і начальніцкім складам РСЧА» ўведзена персанальнае званне «***камдыў***».

Канчатковае замацаванне адбылося з прыняццем у 1937 годзе новага Статута ўнутранай службы РСЧА, у якім выразна адлюстравана новае дзяленне ваеннаслужачых на групы ў адпаведнасці з іх службовым становішчам. У прыватнасці, чатырнаццаты пункт Статута пералічваў персанальныя ваенныя званні, устаноўленыя пастановамі ад  з дапаўненнямі ад .)

## Знакі адрознення 
Са студзеня 1922 года ў РСЧА была ўведзена адзіная строга рэгламентаваная форма адзення. Знакі адрознення ваеннаслужачых сталі размяшчаць на спецыяльных клапанах з сукна, абрамленым пунсовым кантам, які нашываўся на сярэдзіне рукава шыняля і гімнасцеркі; колер поля клапана адпавядаў роду войскаў сіл. У верхняй частцы клапана размяшчалася пяціканцовая зорка з сукна пунсовага колеру, ніжэй за яе вертыкальна нашываліся знакі службовага становішча — два ромбы вышынёй 1,7 і шырынёй 0,8 см (малая дыяганаль — 2 см, вялікая — 3 см) з медзі, пакрытай цёмна-чырвонай эмаллю ў каманднага складу і сіняй у адміністрацыйна-гаспадарчага.

Акрамя таго, на пятліцах шынялёў і гімнасцёрак, абабітых залацістым галуном і маючых колер, адпаведны роду войскаў або сіл, упраўленняў і ўстаноў ваеннага ведамства, уводзілася эмблема. На абодва рукавы вышэй за абшлаг нашываліся два шырокія залацістыя шэўроны.

; Знакі адрознення камдыва СВ і ВПС (1935—1940)

Файл:Red Army 1935 collar big komdiv.svg|У пятліцах шынэлі. 
Файл:Red Army Com Div 1940 col-v.png|У пятліцах на гімнасцёрцы і кіцелю. 
Файл:Red Air Force ComDiv 1940.png|Пятлічны знак камдыва авіяцыі РСЧА.
Файл:RKKA 1935 chevron OF7 komdiv.svg|На рукаве. 

## Камдыў у папулярнай культуры 
* Званне камдыва носіць Сяргей Котаў, галоўны герой фільма «Стомленыя сонцам».
* Званне камдыва носіць Іван Варава ў поўнай літаратурнай версіі сцэнара фільма «Афіцэры».

## Крыніцы 
## Спасылкі 
* *Веремеев Ю. Г.* Таблицы воинских званий Русской Армии. Рабоче-Крестьянская Красная Армия 1935—1940 гг.
* Список репрессированных комдивов

Катэгорыя:Воінскія званні Узброеных сіл СССР